Сярод апошніх папаўненняў музея — шкілет вярблюдзіцы па мянушцы Шарыда. Яе гісторыя кранальная і сумная. Яшчэ некалькі гадоў таму яна катала дзетак і нярэдка здзіўляла адным сваім з’яўленнем на вуліцах абласнога цэнтра яго жыхароў і гасцей. А жыла “ўраджэнка” стэпаў у прыгарадзе. Там у маладой сям’і міні-ферма, на якой дружна ўжываюцца некалькі парод коней і ослік. Пасля з’яўлення Шарыды да крэатыўных гаспадароў хіба што не выстройваліся чэргі з дарослых і дзяцей. Вярблюдзіца стала зоркай хронікі навін і сацыяльных сетак. Аднак век знакамітасці аказаўся нядоўгім. Яна сур’ёзна захварэла. Айбаліты з ветэрынарнай акадэміі не змаглі паставіць жывёлу на ногі.